Kohli
వన్డే కెప్టెన్‌గా ఎంపికైన కోహ్లీ
ముంబై : టీమిండియా పరిమిత ఓవర్ల క్రికెట్‌లో కొత్త శకం మొదలుకాబోతుంది.బిసిసిఐ ఛీప్‌ సెలక్టర్‌ ఎం ఎస్‌కె ప్రసాద్‌నేతృత్వంలో శుక్రవారం జరిగిన సమా వేశంలో భారత వన్డే,టి20 కెప్టెన్‌గా కోహ్లీని లాం ఛనంగా ఎంపిక చేశారు.ఈ భేటికి హాజరుకావాలని కోహ్లీకి బిసిసిఐ ఆహ్వానం కూడా పంపింది. కోహ్లీ వస్తే ముందుగా అతన్ని కెప్టెన్‌గా ప్రకటించిన తరువాత అతని సమక్షంలోనే జట్టుకు ఎంపిక ప్రక్రియ ఏర్పాటు చేశారు. వన్డే,టి20 కెప్టెన్‌గా ధోనీ అనూహ్యంగా రిటై ర్మెంట్‌ ప్రకటించిన సంగతి తెలిసిందే. దీంతో ధోని వారసుడిని ఎంపిక చేయాల్సిన పరిస్థితి ఏర్పడింది. మూడు ఫార్మాట్లలో జట్టును నడిపించడానికి కోహ్లీ సిద్దంగా ఉన్నాడని చీఫ్‌ సెలక్టర్‌ ఎంఎస్‌కె ప్రసాద్‌ వివ రించాడు. అయితే సమతూకంతో వన్డే,టి20 జట్లను ఎంపిక చేయడమే సెలక్టర్లకు పెద్ద సవాల్‌గా మారింది.
రోహిత్‌శర్మ, రహానే గాయాలతో ఇప్పటికే దూరమ య్యారు. అయితే సుదీర్ఘ టెస్టు సీజన్‌ను దృష్టిలో ఉం చుకుని స్పిన్‌ బౌలర్లు అశ్విన్‌,జడేజాకు విశ్రాంతిని వ్వనున్నారు. వన్డే,టి20 జట్లతో పాటు ముంబైలో ఇం గ్లండ్‌తో జరిగే ప్రాక్టీస్‌ మ్యాచ్‌ల కోసం టీమిండియా ఎ జట్టును కూడా సెలక్టర్లు ప్రకటించనున్నారు.ఇంగ్లండ్‌తో జరుగనున్న వన్డే సిరీస్‌కు ధవన్‌కు అవకాశం లభిం చింది. ఢిల్లీ తరపున అతను రంజీ ట్రోఫీ మ్యాచ్‌లో కూడా పాల్గొన్నాడు. అజింక్యా రహానే స్థానం లభిం చింది. ఇంగ్లండ్‌తో చివరి టెస్టులో ఒక్క పరుగుతో డబుల్‌ సెంచరీ కోల్పోయిన కెఎల్‌ రాహుల్‌ జట్టులోకి రానున్నాడు. ఫాస్ట్‌ బౌలింగ్‌ విభాగాన్ని భువనేశ్వర్‌ కుమార్‌,ఉమేష్‌ యాదవ్‌, బుమ్రాలతో భర్తీ చేశారు. అశ్విన్‌, జడేజా గైర్హాజరీ అనే సంగతి తెలిసిందే.ఇక మరో ఆఫ్‌ స్పిన్నర్‌ జయంత్‌ యాదవ్‌ గాయం వల్ల ఇంగ్లండ్‌తో ఆఖరి టెస్టులో ఆడలేదు.ఇదిలా ఉంటే గత సంవత్సరం టీమిండియాకు దూరమైన సురేష్‌ రైనా పునరాగమనం ఆసక్తి నెలకొంది.ఇతను జట్టుకు ఎంపిక కాలేదు. న్యూజిలాండ్‌తో వన్డే సిరీస్‌కు ఎంపికైనా అనా రోగ్యం కారణంగా రైనా బరిలోకి దిగలేదు.